Grand National

Grand National (euskaraz Nazional Handia) Erresuma Batuan ospatu ohi den oztopodun zaldi lasterketa garrantzitsuena da. Urtero Liverpool hiritik iparraldera eta oso hurbil dagoen Aintree udalerrian ospatu ohi da. Mundu osoko zaldi lasterketa gogorrenen artean sailkatu ohi da.

Historia 
Lehiaketa hau ehizaren usadioaren ondorioz sortu zen. XVIII. mendean Ingalaterrako larre eta zelaiak ataka eta hesiz itxitzen hasi ziren, horregatik ehiza egunetan hesi hauek zaldiz jauzi eginez gainetik igarotzen ziren. Ehiztari batzuk euren jauzilaria edo ehiztaria lasterrena zela erakutsi asmoz bertako ohiko abiapuntuak ziren elizetako kanpandorretatik hasitako lasterketak antolatu zituzten.

Ofizialki, lehebiziko lasterketa 1839an Liverpool hiritik hurbil dagoen Aintree udalerrian ospatu zen. Bertan 17 lasterkarik parte hartu zuten, hauek larre soroetan zehar zaldiz 6 kilometro egin zituztelarik. Lasterketa honek ardiak gordetzeko hesiak, harresi bat eta bi erreka barne hartzen zituen.

Ezaugarriak 
Lasterketa urtero apirileko aurreneko larunbat arratsaldean ospatu ohi da. Bertan lehiatzen diren zaldiak zailduak, disziplinatuak eta buruargiak izan behar dute: 30 oztopo handi gainditu eta 7 kilometro luze duen ibilbide latz batean zehar lauhazkatu behar baidute, hots, antzeko lasterketetan iragan ohi den distantzia baino kilometro eta erdi luzeagoa da.

Lasterketa Aintreeko zirkuituari bi bira ematean datza, lehenbiziko birak 16 oztopo ditu, bigarrenak aldiz 14, aurreko bi kentzen baitira: eserlekua eta ur jauzia.

Lehiaketan 40 zaldi batera lehiatzera ere iritsi daitezke, sarritan hauetako askok jada zaldunik gabe helmugara iristeko gai ere badirelarik. Honek Grand National lehiaketa oso lasterketa arriskutsua bilakatzen du.

Bitxikeriak 
 1839ko lehenbiziko irabazlea Jem Mason zaldun zuen Lottery izeneko zaldia izan zen.
 Garaipena errepikatu zuen lehenbiziko zaldia Abd-El-Kader' izan zen (bi urte jarraietan, 1850 eta 1851).
 Grand National lasterketako kondairarik ospetsuena Red Rum zaldia da, honek 1973, 1974 eta 1977 urteetan garaipena eskuratu zuelarik.
 Irabazle harrigarriena 1967ko Foinavon zaldia izan zen, 23. oztopoan behar hainbat atzeratua zihoan zaldi bakarra izan zen, gainontzeko zaldiak oztopo horretan erori egin zirelarik. Apustuetan Foinavon zaldia 100 1era ordaindu zen.
 Lehen Mundu Gerra eta Bigarren Mundu Gerraren ondorioz, lasterketa 1916-1918 eta 1941-1945 bitartean ez zen ospatu izan.
 1993ko lehiaketa lasterketa aurretik nahiz bitartean sortutako arazoak medio irabazlerik gabe gelditu zen.

 Azken irabazleak 
 2011 Ballabriggs
 2010 Don´t Push up
 2009 Mon Mome
 2008 Comply Or Die
 2007 Silver Birch
 2006 Numbersixvalverde
 2005 Hedgehunter
 2004 Amberleigh House
 2003 Monty's Pass
 2002 Bindaree
 2001 Red Marauder
 2000 Papillon
 1999 Bobbyjo
 1998 Earth Summit
 1997 Lord Gyllene
 1996 Rough Quest
 1995 Royal Athlete
 1994 Miinnehoma
 1993 Carrera declarada desierta''
 1992 Party Politics
 1991 Seagram
 1990 Mr. Frisk
 1989 Little Polveir
 1988 Rhyme 'n' Reason
 1987 Maori Venture
 1986 West Tip

Kanpo estekak 
 Aintreeko zalditokia 
 Grand National lasterketako zaldi eta zaldun irabazleen zerrenda 

Erresuma Batuko zaldi lasterketak
Liverpoolgo kirola